נמייה צהובה

נמייה צהובה (שם מדעי: Cynictis penicillata) היא מין של נמייה החיה בדרומה של אפריקה ומין יחיד בסוג Cynictis.

הנמייה חיה בשטחים פתוחים ותת-מדבריים, בסבכים ובסוואנות באנגולה, בוצואנה, דרום אפריקה, נמיביה וזימבבואה.

אורכה של הנמייה 40–60 סנטימטר ומשקלה 450–900 גרם.

תת-המינים הצפוניים קטנים ואפורים יותר ומותאמים לאקלים חם יותר. תת-המינים הדרומיים גדולים יותר וחומים - צהובים יותר ופרוותם ארוכה יותר.

מזונם הוא בעיקר פרוקי-רגליים, אך גם יונקים קטנים, לטאות, נחשים וביצים.

הם פעילי יום החיים במאורות תת-קרקעיות בלהקות של עד 20 פרטים, לעיתים גם עם סנאי קרקע. אויביהם הם בעיקר עופות דורסים, חתולים גדולים ותנים.

הנמיות יולדות באוקטובר-דצמבר בתוך המאורה שני גורים שנגמלים עד גיל 10 שבועות ומגיעים לגודלם המלא אחרי 10 חודשים.

גלריה

קישורים חיצוניים

הערות שוליים 

ערכים שבהם תבנית בריטניקה אינה מתאימה
טקסונים שתוארו בידי ז'ורז' קיווייה
יונקים בסוואנה האפריקנית
נמייתיים
יונקים יחידים בסוגם
דרום אפריקה: יונקים
בעלי חיים שתוארו ב-1829